OMUSHANGWA GWAAYEHE GUUTHEMBA WOMUNTU 

Oohaputetekeli 

Uuna mpoka pwa taambwa ko esimano lyomuntu pavalo nuuthikepamwe osho 

wo uuthemba wopaumwene waantu ayehe yomezimo lyuuntu ogwo omukanka 

gwemanguluko, uuyuki nombili muuyuni. 

Uuna mpoka uuthemba womuntu inaau simanekwa nowa dhinika e tau tanaukile 

monkalo yuupwidhi mboka tau yono po eiuvo lyuuntu nonkalo moka aantu taa ka 

nyanyukilwa nokukala ye na emanguluko lyokupopya neitaalo osho wo 

emanguluko kuutile nokoompumbwe ongoshilalakanenwa sha simana shaantu 

ayehe. 

Uuna mpoka sha pumbiwa opo omuntu kaa thiminikwe a hogolole ongonkatu 

yahugunina opo a ninge oshipotha mokukondjitha uuhepeki nethiminiko, opo 

uuthemba wuuntu wu gamenwe pampango. 

Uuna mpoka sha pumbiwa okuhumitha komeho ekoko lyekwatathano 

lyopankalathano ewanawa pokati kiigwana. 

Uuna aantu yligwanahangano mEkotampango yu ulika einekelo lyawo 

muuthemba womuntu, mondilo nomondjundo yuuntu womuntu nuuthikepamwe 

wuuthemba waakiintu naalumentu noya tokola okuhumitha komeho eputuko 

lyopankalathano osho wo omuthika omwaanawa gwonkalamwenyo 

memanguluko lya andjagana. 

Uuna lilyo ylilongo ya uvuneka kutya oya adha mekwatathano nligwanahangano 

ehumithokomeho lyaayehe lyuuthemba womuntu osho wo ekota lyemanguluko. 

Uuna mpoka pe na euvoko lyuuthemba mbuka nemanguluko nena osha simana 

noonkondo nosho egwanitho lyeuvaneko. 

Onkene Omutumba gwAayehe gwligwanahangano ogwa tokola Omushangwa 

nguka gwAayehe gUuthemba wOmuntu gu kale omuthika tagu lalakanenwa 

kaantu ayehe monkalathano ayihe, mokudhimbulukwa aluhe Omushangwa 

nguka nokulalakanena okulonga nokuputudha opo ku simanekwe uuthemba 

nemanguluko moonkatu dha huma komeho, dhopashigwana nodhomuuyuni opo 



ku shilipalekwe nokutulwe miilonga mokati kaantu ylilongo mbyoka yi li iilyo osho 
wo maantu yiilongo yilwe kohi yomapangelo gawo. 

Okatopolwa 1 

Aantu ayehe oya valwa ye na emanguluko noye na ondilo yi thike pamwe osho 
wo uuthemba. Oye na omaipulo goondunge neiuvo onkene naa kalathane 
mombepo yuumwainathana. 

Okatopolwa 2 

Omuntu kehe oku na omauthemba nemanguluko ndyoka lya tumbulwa 
mOmushangwa nguka nopwaa na ondjoolola yasha ngashi omuhoko, olwaala, 
uundume, elaka, elongelokalunga, opolotika nenge omadhiladhilo galwe 
gopashigwana nenge gopankalathano, geliko, gevalo nenge gomuthika 
monkalathano. 

Ishewe itaku ningwa ondjoolola yopapolitika, yepangelo ndyoka tali mu pangele 
nenge omuthika gwe gwopaigwana nenge pehala lyanakukala, ngele oku li kuye 
mwene, metonatelo lya gulwe iti ipangele nenge e li pehala a ngambekelwa po. 

Okatopolwa 3 

Omuntu kehe oku na uuthemba womwenyo, emanguluko negameno lyuuntu. 

Okatopolwa 4 

Kape na nando omuntu e na okuningwa omupika nenge a kale muupika; uupika 
nelanditho lyaapika olya keelelwa pamikalo adhihe. 

Okatopolwa 5 

Hamuntu ta hepekwa nenge omahepeko gontumba geshundulo omawinayi. 

Okatopolwa 6 



Omuntu kehe oku na uuthemba wokutaambwa ko kehe mpoka ongomuntu 
komeho goveta. 

Okatopolwa 7 

Aantu ayehe oye thike pamwe komeho goveta noye na okugamenwa shi thike 
pamwe nopwaa na okatongo koveta. Ayehe oye thike pamwe mokugamenwa 
kokatongo kehe hoka taka yono Omushangwahokololo nguka osho wo 
omahongaidho kehe gokatongo. 

Okatopolwa 8 

Omuntu kehe oku na uuthemba wokugwanithilwa po (remedy) kohofa yi na 
edhina ewanawa uuna uuthemba we mboka wu li mekotampango nenge moveta 
tau yonwa. 

Okatopolwa 9 

Hamuntu ta kwatwa owala nenge te edhililwa nenge ta yi muupongekwa pwaa na 
omatompelo. 

Okatopolwa 10 

Omuntu kehe oku na uuthemba wuuthikepamwe wokupulakenwa montaneho 
kohofa yaana mbinga, mokuutha uuthemba we niinakugwanithwa ye nosho wo 
omapangulo agehe tage mu ningilwa. 

Okatopolwa 1 1 

1. Kehe gumwe ta pewa ombedhi omolweyono oku na uuthemba okutalika 
ko ongomukeenandjo sigo uuna ndoka sha monika kutya olcu na ondjo 
paveta nopapangulo lyomontaneho mpoka e na eethelo lyomakwatho 
agehe goku mu gamena. 



2. Kape na nando omuntu e na okweedhililwa pwaa na etompelo lyopaveta 
yomoshilongo nenge yopaigwana, pethimbo ndyoka eyono lya ningwa. No 
itaaku gandjwa wo egeelo li vule eyono. 

Okatopolwa 12 

Inashi pitikwa okwiidhopa miinima yopaumwene, yomezimo, yomegumbo nenge 
yomoontumwafo, nenge okushundula edhina lye. Omuntu kehe oku na 
uuthemba wokugamenwa koveta komaidhopo mo nenge omahindo ga tya 
ngaaka. 

Okatopolwa 13 

1. Omuntu kehe oku na uuthemba wemanguluko lyokweenda nokukala men! 
lyoongamba dhoshilongo shoka e 11. 

2. Omuntu kehe oku na uuthemba wokuthiga po oshilongo kehe, mwa 
kwatelelwa she, nokugalukila koshilongo she. 

Okatopolwa 14 

1. Omuntu kehe oku na uuthemba wokukonga nokweedhililwa moshilongo 
shilwe opo kaa hepekwe. 

2. Uuthemba mbuka inau dhimbulukiwa uuna omuntu ta pewa egeelo kaali 
na sha neyono lyopapolitika nenge keyon'o lyaa na sha nelalakano 
nomakankameno gligwanahangano. 

Okatopolwa 15 

1. Omuntu kehe oku na uuthemba wuukwashigwana. 

2. Kape na nando omuntu e na okutindilwa uukwashilongo we nenge 
okulundulula uukwashigwana we. 

Okatopolwa 16 



1. Aalumentu naakiintu yomimvo dha gwana po, nopwaa na engambeko 
omolwomalwaala gawo, uukwamuhoko nenge elongelokalunga oye na 
uuthemba wokuhokana nokuninga egumbo. Oye na uuthemba 
wuuthikepamwe uuna taa yi moondjokana, uuna ye li mo nuuna tayi teka 
po. 

2. Ondjokana otayi ningwa ashike nezimino lya manguluka nolyuudha 
lyaaihomboli. 

3. Ezimo (fimily) olyo oshinima shesiku kehe shomonkalathano noshi na 
uuthemba wokugamenwa konkalathano nepangelo. 

Okatopolwa 17 

1 . Omuntu kehe oku na uuthemba wokukala neliko lye mwene osho wo 
okukala mokati kayalwe. 

2. Hamuntu ta kuthwa eliko lye. 

Okatopolwa 18 

Omuntu kehe oku na uuthemba wemanguluko lyomadhiladhilo neiuvo osho wo 
elongelokalunga; uuthemba mbuka owa kwatelela mo emanguluko 
lyokulundulula elongelokalunga nenge eitaalo, osho wo emanguluko paumwene 
nenge pangundu nayalwe montaneho nenge paumwene okuholola eitaalo lye 
pakulonga, pakutula miiloga nenge okuninga elongelokalunga. 

Okatopolwa 19 

Omuntu kehe oku na uuthemba womadhiladhilo noku ga popya mo; uuthemba 
mbuka owa kwatelela mo emanguluko okukala nomadhiladhilo gontumba 
nopwaa na etompakanitho, osho wo okupewa nokugandja uuyelele 
nomadhiladhilo tadhi ziilile miikundaneki yoludhi kehe. 

Okatopolwa 20 



1. Omuntu kehe oku na uuthemba wokuninga iigongi mombili nekwatathano 
naantu. 

2. Hamuntu ta thiminikwa opo a ye mehangano lyontumba. 

Okatopolwa 21 

1. Omuntu kehe oku na uuthemba wokulonga mepangelo lyoshilongo 
shawo, paukililo nenge pahololo lya manguluka. 

2. Omuntu kehe oku na uuthemba wokukwathela shi thike pamwe 
komayakulo gepangelo gomoshilongo she. 

3. Ehalo lyaantu olyo tali kala omukanka gwepangelo lyepangelo; ndika ota li 
ulikwa pokathimbo nokathimbo mehogololo lyoshili ndyoka lyaayehe tali 
ningwa paumbapila womeholamo nenge pamukalo gwa faathana gwa 
manguluka. 

Okatopolwa 22 

Omuntu kehe, oku na uuthemba womafutilo ngele okwa kulupa nenge a mona 
oshiponga moshilongo she nenge paigwana shi na sha nehangano nenge 
noonza dhoshilongo, nekonomi, nonkalathano nomithigululwakalo mboka itaa 
vulu okukala kee wu na omolwondilo ye nekoko lye lya manguluka lyuuntu we. 

Okatopolwa 23 

1. Omuntu kehe oku na uuthemba wokulonga, okukonga iilonga 
memanguluko, okukala monkalo ombwanawa yomiilonga negameno 
kokwaakala niilonga. 

2. Omuntu kehe, pwaa na ondjoolola, oku na uuthemba wokufutwa shi thike 
pamwe pailonga yi thike pamwe. 

3. Omuntu kehe ngoka ha longo okuna uuthemba wohufutwa pauyuuki opo a 
vule okwiihupitha ye mwene negumbo lye ngashi omuntu e na okukala 
nokugwedhelwa ko ongegameno lyomonkalathano. 



4. Omuntu kehe oku na uuthemba wokutota nokuninga oshilyo shehangano 
lyaaniilonga opo a gamene uuwanawa we. 

Okatopolwa 24 

Omuntu kehe oku na uuthemba wokuvululukwa, osho wo okulonga ootundi dha 
yeleka nokukala e na omafudho ye ta futwa. 

Okatopolwa 25 

1 . Omuntu kehe oku na uuthemba womuthika omwaanawa 
gwonkalamwenyo gwa yeleka uukolele nonkalo ombwanawa ye mwene 
noyaanegumbo lye, mwa kwatelelwa iikulya, iizalomwa, egumbo 
nesiloshimpwiyu lyopaunamiti osho wo omakwatho galwe 
gopankalathano, osho wo uuthemba wokufutilwa uuna kee na iilonga, ta 
alukwa, a lemana, a silwa, a kulupa nenge kee na we ompito yo- 
kwiihupitha. 

2. Oomeme nuunona oye na uuthemba wokusilwa oshimpwiyu. Aanona 
ayehe, kutya oya valwa kondje yondjokana, oye na okusilwa oshimpwiyu 
shi thike pamwe. 

Okatopolwa 26 

1. Omuntu kehe oku na uuthemba wokulongwa. Elongo nali kale andola itaa 
li futilwa poongundu dhopetameko. Elongo lyopetameko ota li kala tali 
dhengele. Elongo lyuungomba nolyeithano naga kale ge egulukila ayehe 
nelongo wo lyopombanda nali kale wo lye egulukila ayehe shi nasha 
nomuthika. 

2. Elongo ota li kala li na elalakano lyekoko lyuuntu wu udha nokukoleka 
esimaneko lyuuthemba womuntu nemanguluko. Ota li ka humitha komeho 
etseyathano. eidhidhimikilathano nuukuuume pokati kiigwana, omihoko 



nenge oongundu dhomalongelokalunga. Ota dhl ka humitha ko wo iilonga 
yligwanahangano yokukaleka po ombili. 
3. Aakuluntu oye na uuthemba wokuhogolola oludhi Iwelongo ndyoka ya 
hala li gandjwe kaanona yawo. 

Okatopolwa 27 

1. Omuntu kehe oku na uuthemba pamanguluko okwiitula miinima 
yomithigululwakalo yomomudhingoloko gwe, okunyanyukilwa iilonga 
yuunongo nokupaathana owino wuunongononi nuuwanawa wawo. 

2. Omuntu kehe oku na uuthemba wokugamenwa keihumbato osho wo 
naashoka a ninga ye mwene kutya nee oshopaunongononi, 
shopaunamambo nenge pailonga yiikaha uuna oye e li po omuningi nenge 
omushangi. 

Okatopolwa 28 

Omuntu kehe oku na uuthemba welandulathano lyopankalathano nolyomuuyuni 
moka uuthemba nemanguluko ndyoka lya popiwa mOmushangwa nguka li na 
okugwanithwa. 

Okatopolwa 29 

1. Omuntu kehe oku na iinakugwanithwa monkalo moka e li mo moka awike 
uuntu we tau vulu okukoka memanguluko nomegwaneno. 

2. Mokulongitha uuthemba we nemanguluko, omuntu kehe oku na okukala e 
na oongamba ngashi tadhi uthwa koveta opo ku gamenwe 
nokusimanekwe uuthemba nemanguluko lya yalwe osho wo ku gwanithwe 
oompumbwe, elandulathano nonkalonawa yomonkalathano yuudemokoli. 

3. Uuthemba mbuka nemanguluko inau tulwa miilonga kondje yelalakano 
nomakankameno gligwanahangano. 

Okatopolwa 30 



Inaku tolokwa nando sha meuvathano ndika kutya otashi gandja uuthemba 
kOshilongo kehe, ogundu yaantu okugandja uuthemba washa okwiitula miinima 
yi na elalakano lyokuteya po uuthemba washa nemanguluko ndyoka lya popiwa 
muka. 



